เฮอร์ริเคน “แมทธิว” คร่าชีวิตกว่า 100 ราย-เพิ่มความรุนแรงเป็นระดับ 4
เฮอร์ริเคน "แมทธิว" คร่าชีวิตกว่า 100 ราย-เพิ่มความรุนแรงเป็นระดับ 4
7 ต.ค. 2559

เจ้าหน้าที่รายงานว่า พายุเฮอร์ริเคนแมทธิวได้ทำให้มีผู้เสียชีวิตอย่างน้อย 102 รายแล้ว โดยเฉพาะในเฮติมีผู้เสียชีวิตเพิ่มขึ้นเป็น 98 ราย ขณะที่พายุกำลังเคลื่อนตัวเข้าสู่รัฐฟลอริดาของสหรัฐ โดยผู้เสียชีวิตส่วนใหญ่มีสาเหตุจากต้นไม้ที่ล้มลง, เศษวัสดุที่ปลิวกระจาย และภาวะน้ำที่ท่วมล้นตลิ่ง
ขณะนี้ศูนย์พายุเฮอร์ริเคนแห่งชาติสหรัฐ (NHC) ได้ปรับเพิ่มระดับความรุนแรงของพายุเฮอร์ริเคนแมทธิวตามมาตรวัด Saffir-Simpson สู่ระดับ 4 แล้ว โดยมาตรดังกล่าวมีระดับความรุนแรงจากน้อยไปหามาก อยู่ที่ระดับ 1-5 โดยพายุระดับ 4 มีความเร็วลม 130-156 ไมล์ต่อชั่วโมง และจะสร้างความเสียหายอย่างหนัก